kardosdrur/scandi-wiki huggingface dataset:
Ligustergedeblad

 
Ligustergedeblad (Lonicera pileata), også skrevet Liguster-Gedeblad, er en stedsegrøn busk med en overhængende til udbredt vækst. grenene er spinkle og kun svagt forgrenede.  Alle dele af planten er svagt giftig – også de indbydende bær. Blomsterne har en fin duft af kaprifolie tilsat citron.

Beskrivelse 
Barken er først lysegrøn og behåret, senere bliver den grålig og svagt stribet. Knopperne er toradet, modsat stillede og næsten skjult ved bladfoden. De er ægformede og lysegrønne. Bladene er elliptiske eller smalt ægformede med hel rand og udrandet spids. Oversiden er blank og dybt grøn, mens undersiden er lysere og mere grålig. 

Blomstringen sker i maj-juni, hvor man finder blomsterne siddende parvis ved bladhjørnerne. De enkelte blomster er 5-tallige og uregelmæssige med langt, sammenvokset kronrør og skævt fordelte kronflige. Kronbladene er gulligt-hvide. Frugterne er kuglerunde og klare, violette bær.

Rodsystemet er veludviklet med kraftige hovedrødder og mange siderødder.

Højde x bredde og årlig tilvækst: 1,5 x 2 m (25 x 30 cm/år).

Hjemsted 
Arten har sit naturlige udbredelsesområde i det vestlige Kina (Sichuan, Tibet og Sinkiang), hvor den findes som underskov og i lysninger, langs skovbryn og i krat. 

I Tangjiahe Naturreservatet, som ligger i Qingchuan Amt, Sichuan, Kina, findes arten sammen med bl.a. miliegræs, armandfyr, birkebladet kvalkved, blåbælg, Daphne tangutica, havearalie, henrys gedeblad, høstanemone, japansk asters, japansk perikon, japansk spiraea, Juglans cathayensis (en art af Valnød), kamæleonbusk, kinesisk astilbe, kinesisk neillia, kronerabarber, løvehale (flere arter), monoløn, omeirose, pernykristtorn, Petasites tricholobus (en art af hestehov), Populus davidiana (en art af poppel), Quercus glandulifera (en art af eg), skavgræs, Smilax stans (en art af sarsaparil), sommerfuglebusk, storblomstret kæmpelilje, viftedværgmispel, vin (flere arter) og vinget benved

Note 

Stedsegrønne
Haveplanter
Hvide blomster
Team Saxo Bank's hold i 2010

Rytterne på det danske cykelhold Team Saxo Bank for 2010-sæsonen er:

Team CSC
Joseph Butler

Joseph Butler (født 18. maj 1692 i Wantage, død 16. juni 1752 i Bath) var en engelsk teolog.

Butler blev præst 1718 i den anglikanske kirke og fik snart et navn som apologet. I 1736 udsendte han The Analogy of Religion, natural and revealed, et stridsskrift mod deismen.

I 1738 blev Butler biskop af Bristol og 1750 biskop af Durham. Gladstone udgav Butlers prædikener og The Analogy (I-II, Oxford 1896).

Kilder 

 

Biskopper fra Storbritannien
Faglitterære forfattere fra England
Engelsksprogede forfattere
Briter i 1700-tallet
Ronald Pettersson

Erik Ronald Pettersson (født 16. april 1935 i Surahammar, død 6. marts 2010 i Göteborg) var en svensk ishockeyspiller, der indtil 1993 var den svensker, der havde spillet flest landskampe. Det blev til i alt 252 kampe i blåt og gult, og ved sin død var han nummer fire på listen over flest spillede landskampe. 

I sin landsholdskarriere deltog han i 13 VM-slutrunder og tre OL, og han var med til for Sverige at vinde to VM-guld- (1957, 1962), to VM-sølv- (1963, 1967) og fire VM-bronzemedaljer (1958, 1965, 1975, 1976 - de sidste to som træner) samt en OL-sølvmedalje (1964). Han var også med til at vinde to svenske mesterskaber i ishockey. I 1960 blev han tildelt Guldpucken som årets spiller i Sverige.

Inden ishockeykarrieren for alvor tog fat, spillede Ronald Pettersson samtidig fodbold for IFK Göteborg i Allsvenskan, hvor det blev til 14 kampe og fire mål i to sæsoner, samt en bronzemedalje med IFK i 1961. Efter afslutningen af den aktive ishockeykarriere blev han træner, først for det svenske juniorlandshold og senere for det norske A-landshold. Han er optaget i ishockeyens Hall of Fame.

Efter karrieren i ishockey drev han i en periode en tankstation sammen med sin mangeårige landsholdskammerat, Lars-Eric Lundvall, og han forsøgte sig også som modedesigner, da han fik udsendt en herreundertøjsserie i 1999.

Referencer 

Ishockeyspillere fra Sverige
Deltagere for Sverige ved vinter-OL 1956
Deltagere for Sverige ved vinter-OL 1960
Deltagere for Sverige ved vinter-OL 1964
Olympiske sølvmedaljevindere fra Sverige
Carlo Borromeo

Carlo Borromeo (født 2. oktober 1538, død 3. november 1584) var en italiensk greve og kardinal, ærkebiskop af Milano. 

Borromeo fødtes på slottet i Arona ved den sydlige ende af Lago Maggiore, han studerede retsvidenskab i Pavia, men ville være præst. Da hans morbror 1559 blev pave (Pius IV), blev han apostolsk protonotar, referendar og 22 år gammel kardinal og ærkebiskop i Milano uden dog at blive præsteviet, fordi familien ville have ham gift. Men i 1562 kastede han familiens åg af sig og lod sig præstevie. 

Nu havde han kun tanke for at vinde tilbage til romerkirken, hvad reformationen havde taget. Han var leder af den pavelige politik under Pius IV og Tridentinerkonciliet fik han bragt til afslutning. Sit ærkestift fik han reformeret, til dels ved jesuitternes hjælp, så det blev til en mønsterkirke, og da han der havde skabt en hær af præster og munke, sendte han dem ind i Schweiz for at omvende protestanter, dels med det gode, dels ved inkvisitionens hjælp. 

Borromeo var stor i sin tro og ubetinget i sin hengivenhed, og sit liv satte han ind på at hjælpe de nødlidende.

Hæder efter døden 

Carlo Borromeo blev helgenkåret i 1610.

På en høj ved Lago Maggiore ved Arona står en kolossal bronzestatue af Borromeo, Gigantstatuen Carlo Borromeo. Statuen er af Giovanni Battista Crespi, er 23 m høj og står på en 12 m høj sokkel. Det er muligt at komme op indvendigt i statuen og kigge ud gennem kæmpens øjne eller næsebor.

Den kendte barokkirke Karlskirche i Wien er navngivet til ære for Carlo Borromeo.

Kilder 

 

Kardinaler fra Italien
Katolske biskopper fra Italien
Ærkebiskopper
Helgener fra Italien
Lago Maggiore
Prodigy (rapper)

Albert "Prodigy" Johnson (født 2. november 1974 i Hempstead, New York, død 20. juni 2017 i Las Vegas) var en amerikansk rapper. Prodigy var rapper i hiphop-duon Mobb Deep sammen med Havoc. Udover syv album, der blev udgivet af Mobb Deep, har Prodigy også udgivet soloalbummet H.N.I.C (Head Nigga In Charge), der udkom i 2000. I 2007 blev Prodigy fængslet pga. ulovlig våbenbesiddelse, men kom ud efter otte måneders afsoning i februar 2008.

Han er også en spilbar figur i kampspillet Def Jam: Fight for NY fra 2004 til Xbox og Playstation 2.

Diskografi

Soloalbum 
 2000: H.N.I.C.
 2007: Return of the Mac
 2008: H.N.I.C. Pt. 2
 2008: Product of the 80's
 2012: H.N.I.C. Pt. 3
 2012: The Bumpy Johnson Album
 2017: The Hegelian Dialectic

Singler 
 "Keep It Thoro" (2000)
 "Rock Dat Shit" (2000)
 "Y.B.E." (2000)
 "Trials Of Love" (2001)
 "Mac 10 Handle" (2006)
 "New York Shit" (2006)
 "Stuck On You" (2007)
 "A,B,C" (2007)
 "The Life" (2008)
 "New Yitty" (2008)
 "Young Veterans" (2008)
 "I Want Out" (2008)
 "Stop Stressin" (2008)
 "Shed Thy Blood" (2008)
 "Damn Daddy" (2009)
 "Veteran Mentality 2"

Filmografi 
 Blackout (2007)
 Murda Muzik (2004)

Referencer

Eksterne henvisninger 

 
 
 

Rappere fra USA
Personer fra New York
N.O.R.E.

Victor Santiago, Jr., bedre kendt under sit kunstnernavn N.O.R.E eller Noreaga (født den 6. september 1976), er en amerikansk rapper. Han er den ene halvdel af gruppen Capone-N-Noreaga sammen med rapperen Capone.

Han er også en figur man kan vælge at spille som og imod i kampspillet Def Jam: Fight for NY fra 2004 til Xbox og Playstation 2.

Diskografi 

 1998: N.O.R.E. (som Noreaga)
 1999: Melvin Flynt – Da Hustler (som Noreaga)
 2002: God's Favorite
 2007: Noreality

Eksterne henvisninger 
 

Rappere fra USA
Steve Wynn

Steve Wynn (født 21. februar 1960) er en amerikansk musiker. Steve Wynn blev født i Californien og spillede i forskellige college-bands inden han slog igennem med Dream Syndicate (1981-89). Siden har han været medlem af Gutterball (1993-95) og været frontfigur i mange bandkonstellationer. Herunder The Baseball Project, hvor han bl.a. spiller sammen med Peter Buck fra R.E.M. og senest med det gendannede Dream Syndicate.

Steve Wynn har givet talrige koncerter i Danmark. Først med Dream Syndicate på Roskilde Festivalen i 1986 og 1987, dernæst som solist, med Gutterball og med mange af sine bands. Seneste koncert var på Posten i Odense i oktober 2008, hvor han med The Dragon Bridge Orchestra optrådte for et lille men begejstret publikum. Denne koncert kan, i lighed med flere hundrede andre, findes på Steve Wynns hjemmeside, idet han opfordrer publikum til at optage koncerterne og siden dele optagelserne med andre fans.

Diskografi

Dream Syndicate 
 The Dream Syndicate EP (1982)
 The Days of Wine and Roses (1982)
 Medicine Show (1984)
 This Is Not the New Dream Syndicate Album......Live! (1984)
 Out Of The Grey (1986)
 Ghost Stories (1988)
 Live at Raji's (1989)
 Tell Me When It's Over – The Best Of Dream Syndicate 1982-1988 (1992)
 3 1/2; The Lost Tapes 1985-1988 (1993)
 The Day Before Wine and Roses (1995)
 Complete Live At Raji's (2004) 2CD
 How Did I Find Myself Here? (2017)
These Times (2019)
The Universe Inside (2020)

Solo 
 Kerosene Man (1990)
 Dazzling Display (1992)
 Fluorescent (1994)
 Melting in the Dark (1996)
 Sweetness and Light (1997)
 My Midnight (1999)
 Here Come the Miracles (2001)
 Crossing Dragon Bridge (2008)
 Solo! Electric vol. 1 (2015)

Steve Wynn & The Miracle 3 
 Static Transmission (2003)
 ...tick...tick...tick (2005 Europa, 2006 USA)
 Live Tick (2006)
 Northern Aggression (2010)

Danny and Dusty 
 The Lost Weekend (1985)
 Cast Iron Soul (2007)
 Here's to You Max Morlock (2007)

Gutterball 
 Gutterball (1993)
 Weasel (1995)
 Turnyor Hedinkov (1995)

Smack Dab 
 Smack Dab (2007)

med Australian Blonde 
 Memento (2000)

med The Baseball Project 
 Volume 1: Frozen Ropes and Dying Quails (2008)
 Broadside Ballads  = en ny sang som gratis download hver måned i baseballsæsonen (2010)
 Marts: All Future and No Past
 April: Cubs 2010
 Maj: 30 Doc
 Juni: Lima Time!
 Juli: Phenom
 August: (Do The) Triple Crown
 September: DL Blues
 Oktober: That's The Way It's Gonna Be

med The Dragon Bridge Orchestra 
 Live In Brussels (2CD + DVD) (2009)

Øvrige 
 Take Your Flunky and Dangle (1994) – outtakes 1990-1994
 The Suitcase Sessions (1997) – sessions fra "Melting In The Dark" perioden
 Advertisements for Myself (1998) – limited edition compilation
 Pick Of The Litter (1999) – outtakes 1996-1999
 The Emusic Singles Collection (2001) – 12 internet singles udgivet hver måned i 2000.
 Riding Shotgun (2004) – limited edition compilation
 What I Did After My Band Broke Up / Visitation Rights (2005)

Tribute 
 From a Man of Mysteries: A Steve Wynn Tribute (2004)

Eksterne henvisninger 
 Hjemmeside
 Base med koncerter og koncertoptagelser

Musikere fra USA
Personer fra Californien
Albert Bartholin

Albert Bartholin (født 1620 i København, død 17. maj 1663) var en dansk rektor og litterærhistoriker, søn af professor Caspar Bartholin. 

Bartholin blev 1640 student fra Herlufsholm og rejste siden udenlands. I 1643 var han i Wittenberg, hvor han imidlertid, vel nærmest som følge af Trediveårskrigen, fandt forholdene næsten opløste og den sædelige tilstand blandt studenterne højst fordærvet. Som dansk var han udsat for forskellige krænkelser. Imidlertid udgav han her en teologisk afhandling. 

Efter hjemkomsten tog han 1645 magistergraden i København og blev samme år professor designatus og rektor ved Frederiksborg Skole. Men Christian IV var ikke tilfreds med ham. 1646 skrev kongen: "Hillerøds skolepersoner blive alle fordærvede (formodentlig ved den jævnlige berøring med hofpersonalet), uden at der skaffes råd i tide"; og 1647 skrev samme fra Frederiksborg til kansleren: "Vorherre give, at rektoren, som er her, snart kunde komme på en højere plads, end han er, thi for denne skole at tjene er han meget for højlærd". 

Imidlertid tog dog discipeltallet betydelig til i hans tid, og Thomas Kingo fandt i ham både en dygtig lærer og en faderlig velynder. Men da Bartholins bryst var svagt, måtte han 1656 have en medhjælper i rektorembedet, og 1660 nødte sygdommen ham til at søge sin afsked. Sin sidste tid tilbragte han i sin broders, Thomas Bartholins, hus. 

I manuskript efterlod han et kortfattet dansk forfatterleksikon (De scriptis Danorum), der 1666 blev udgivet af hans ovennvænte broder. Bartholin var en stor bogven og efterlod sig en ypperlig bogsamling, over hvilken haves en trykt katalog.

Kilder 

 

Teologer fra Danmark
Skolefolk fra Danmark
Danskere i 1600-tallet
Personer fra København
Albert
Gutterball

Gutterball var en amerikansk underground/indie gruppe dannet i 1993 bestående af Stephen McCarthy, Brian Harvey, Johnny Hott, Armistead Welford og Steve Wynn. Musikalsk spændte gruppen fra rå rock over blues til smukke ballader. Gutterball opløstes allerede i 1995, men gendannedes for en enkelt aften den 9. januar 2003. Yderligere gendannelser forekommer ikke sandsynlige idet Brian Harvey blev myrdet den 1. januar 2006.

Diskografi 
 Gutterball (1993)
 Weasel (1995)
 Turnyor Hedinkov (1995)

Musikgrupper fra USA
Dream Syndicate

Dream Syndicate er et amerikansk guitar-band dannet 1981 i Los Angeles. Oprindelige medlemmer var Steve Wynn, Kendra Smith, Karl Precoda og Dennis Duck. Efter flere udskiftninger fandt banden sin endelige sammensætning i 1985 med Steve Wynn, Mark Walton, Paul B. Cutler og Dennis Duck. De udgav mange plader og turnerede flittigt indtil de brændte ud i efteråret 1988 og gik i opløsning i januar 1989. Gruppen er blevet gendannet og gav en koncert på Loppen i 2017.

Dream Syndicate spillede på Roskilde Festivalen i 1986 og 1987 og gav derudover kun enkelte koncerter i Danmark, bl.a. på Montmartre i København den 10. november 1986.

Plader 
 The Dream Syndicate EP (1982)
 The Days of Wine and Roses (1982)
 Medicine Show (1984)
 This Is Not the New Dream Syndicate Album......Live! (1984)
 Out of the Grey (1986)
 Ghost Stories (1988)
 Live at Raji's (1989)
 3 1/2; The Lost Tapes 1985-1988 (1993)
 The Day Before Wine and Roses (1995)
 How Did I Find Myself Here? (2017)
 These Times (2019)
 The Universe Inside (2020)

DVD 
 Weathered and Torn (1992)
 The Official Dream Syndicate Bootleg Series Vol. 1 (2005)

Rockgrupper fra USA
Har spillet på Roskilde Festival
Theude Grønland

Theude Grønland (31. august 1817 i Altona – 16. april 1876 i Berlin) var en dansk maler.

Grønland var søn af organist Joh. Fr. Grønland i Altona og Sophie født Runge fra Haderslev. Efter at have gået på Kunstakademiet i København (1837-39), hvor han blev elev af modelskolen, udstillede han i 1839-41 et par portrætter. året efter rejste han til udlandet, blev blomster- og frugtmaler og bosatte sig 1844 i Paris. 2 år efter ægtede han Simone Olympe Maréschal, i 1848 fik han en 1. klasses guldmedalje ved Parisersalonen og ved Verdensudstillingen i 1855 en 2. klasses guldmedalje. Han solgte sine største og bedste arbejder til England, hvor han havde taget ophold i flere år, og havde ligeledes et anset navn i Frankrig, hvor nogle af hans arbejder er blevne gengivne i gobelin, og i Tyskland, hvis Nationalgalleri ejer et i Italien udført arbejde af ham. Først i 1857 mindedes han sit fædreland ved at hjemsende et par mindre arbejder, et frugt- og et blomstermaleri, der tildrog sig Akademiets opmærksomhed, således at han 1858 blev optaget til udenlandsk medlem. Få grund af de urolige forhold i Frankrig flyttede han i 1869 til Berlin og levede der til sin død. Med større frihed i den tekniske behandling, end man den gang var vant til at se her hjemme, særlig i blomstermaleriet, forenede han en varm og kraftig farve.

Værker (udvalg) 
 Frugtstykke (1862, Göteborgs Konstmuseum)
 Druer og kaktus (1864, Fyns Kunstmuseum)
 Druer og ananas med vinløv på et blåmønstret fad (Bergens Billedgalleri)
 Vindruer og høstgult løv, majskolber og kornaks (sammesteds)
 Appelsiner, druer og citroner med vinløv på en rosa dug (sammesteds)
 Røde roser, perler, vifte, smykker og en stor musling på hvide kniplinger (sammesteds)
 Dekoration af spisestue, Thiele-Wincklerschen Palais, Berlin
 En række værker tidligere i Johan Hansens samling
Tegninger i Kunstforeningen, København

 

Malere fra Danmark
Danskere i 1800-tallet
Personer fra Altona
Personer i Dansk Biografisk Leksikon
Blomstermalere
Jeanne Calment

Jeanne Calment (født 21. februar 1875, død 4. august 1997) var en fransk kvinde, der med sine 122 år og 164 dage, fik rekorden som personen med den længste levetid i historien (i alt 44.724 dage). Hun boede i Arles, Frankrig, hele sit liv.
Hun blev gift med sin halvfætter Fernand Calment i 1896 og fik med ham datteren Yvonne, som døde i 1934. Det eneste barnebarn hun fik var en læge som døde i en ulykke på motorvejen i 1963 samme år som hendes svigersøn døde.

Jeanne Calment blev kendt i den lokale presse da hun stadig var 100 år, men det var først som 113 årig at hun virkelig blev kendt internationalt hvor hun dog var blind. Hun havde også mødt van Gogh i sin barndom, og fortalte velvilligt i sine ældre dage til nysgerrige folk. 

Da man skulle undersøge om Jeanne Calment virkelig var så gammel som man troede gik man gennem både kirkebøger, folketællinger og gamle aviser fra hendes hjemby Arles. Under arbejdet med at verificere hendes alder fandt man ud af at hun levede så længe på grund af gode gener. De fleste forfædre gennem det sidste 200 år havde levet længere end gennemsnitsalderen dengang. Faren, Nicolas Calment, blev 93 år, mens moren, Marguerite Gilles, blev 86. Broren, François Calment, blev 97 og morfaren var 92 da han døde i slutningen af 1890'erne.

Eksterne henvisninger 

Personer fra Frankrig
Hundredårige
Franskmænd i 1800-tallet
Franskmænd i 2000-tallet
Bertel Bartholin

Bertel Bartholin (født 21. september 1614 i København, død 29. januar 1690) var en dansk professor, søn af professor Caspar Bartholin. 

I sit 14. år blev Bartholin student og dyrkede nu i 5 år ved universitetet de forskellige filosofiske videnskaber, indtil han blev optagen i den berømte dannelsesanstalt på Rosenholm hos sin faders ven, Holger Rosenkrantz, hvis omgang og påvirkning han nød i 3 år, inden han efter tidens skik tiltrådte den lange studierejse i udlandet, der skulde afslutte hans uddannelse. 

I 3 år studerede han i Leiden, besøgte derefter Frankrig og Italien, hvor han fik adgang til de bedste biblioteker og anvendte megen tid på kollation af klassiske forfattere, ligesom studiet af oldtiden i det hele fængslede ham, uden at han dog derfor forsømte retsvidenskaben, som han en tid endog mente at burde hellige sin største opmærksomhed, hvori han dog hindredes ved Ole Worms advarsel. 

Over Paris og Amsterdam vendte han tilbage til Danmark 1645 og udnævntes samme år til professor eloqventiæ ved universitetet; 1647 fik han magistergraden og ægtede 20. juni samme år Sille Marie Glob, født 21. februar 1630 i Køge, hvor hendes fader, magister Christen Glob, var præst; hendes moder var søster til den rige købmand Johan Braem. Hun døde i barselseng 21. januar 1675. 

Kong Frederik III gav Bartholin opsyn med det kongelige Kunstkammer med titel af Antiqvarius regius. Han døde som senior ved universitetet efter at have ført et langt og lykkeligt liv, hvortil meget bidrog den sjældne sindsligevægt, med hvilken han forstod at tage livets forskellige tilskikkelser. Som professor eloqventiæ (i latinsk filologi) trådte Bartholin aldeles i skygge for sin kollega Ole Borch og har kun leveret få og ubetydelige skrifter. 

Mest omtalt er hans Commentarius de pænula (1655; 2. forøgede udgave 1670), som på o. 100 sider vidt og bredt skildrer dette antike klædningsstykkes (en rejse- og regnkappes) form, stof, farve, anvendelse af forskellige personer osv. Den slags afhandlinger kan Holberg have tænkt på, da han skrev sin bemærkning om den "velstuderede" person, der "disputeret har om romersk sko og hat". 

1645 skrev han en lille Exercitatio philologica de Latini sermonis puritate; han opstiller her (nærmest vistnok efter Gerard Joh. Voss) 4 forskellige perioder i sproget og litteraturen, nævner forfatterne i de enkelte perioder, fastsætter en række skribenter fra guld- og sølvalderen som normer for den rene latinitet og anfører til sidst en række ord og talemåder som prøver på, hvad der ikke er rent latin. 

En del sætninger fra dette skrift gentages atter i to ubetydelige afhandlinger, som forsvaredes for magistergraden af forskellige kandidater under hans præsidium; den ene af dem behandler et på de tider yndet tema, nytten af filologiens studium for alle andre studier.

Kilder 

 

Bertel
Klassiske filologer
Filologer fra Danmark
Ansatte ved Københavns Universitet
Danskere i 1600-tallet
Faglitterære forfattere fra Danmark
Personer fra København
Dansksprogede forfattere fra Danmark
Randers Pigegarde

Randers Pigegarde blev oprettet i 1973. 

Der er cirka 40 piger i garden(2011).
Garden består af:
 Tambourkorps
 Musikkorps
 Fanfarekorps
 Aspirantkorps for begyndere

Randers Pigegardes uniformer er en kopi af Randers Dragonernes uniform.
Randers Pigegarde deltog i 2009 ved DM for bygardere i Ålborg for første gang og fik en 20. plads ud af 34.
I 2011 blev DM for bygardere afholdt i Randers denne gang blev det til en 27. plads ud af 43 .

Hvert år holder Randers Pigegarde en Nytårskoncert på Værket hvor pigerne i aspirantkorpset bliver udnævnt til at være i tambourkorpset.
Ved Nytårsconcerterne medvirker tit kendte solister, Per Nielsen (2009), Lene Siel (2010) og Michala Petri (2011)

Kilder

Eksterne henvisninger 
http://www.dm-for-bygarder.dk/ 

Musikgrupper fra 1973
Frivillige garder og tamburkorps fra Danmark
Pigegarde
Rødding (Viborg Kommune)

Rødding er en lille by i Midtjylland med . Rødding er beliggende 8 kilometer nordøst for Viborg og fem kilometer syd for Løvel. Byen ligger i Region Midtjylland og hører til Viborg Kommune.

Rødding er beliggende i Rødding Sogn og Rødding Kirke ligger i byen.

Rødding er en attraktiv og helstøbt boligby i kort afstand fra Viborg og dermed nærhed til storbyens tilbud. Byen har en velbevaret historisk bykerne og et varieret udbud af boliger. Der er gode adgangsmuligheder til attraktive bynære landskaber ved søen og i det kuperede terræn. Byen er overskuelig med service, der sikrer helhed og sammenhæng i hverdagslivet.

Rødding ligger på de syd- og østvendte skrænter omkring Rødding sø ca. 8 km nord for Viborg. Søen, der blev gendannet i 2004, er byens landskabelige vartegn og væsentligste bynære rekreative område. Der er sti rundt om søen, og ved søbredden findes arealer til friluftsliv.
Det stejle terræn er fundamentet for byens veje med den lavtliggende hovedgade på søens østside og stikvejene, der fordeler sig op ad skrænterne.

Stikvejene har dannet byens ”stjernestruktur”, som sikrer unikke udsigter over søen. De nyere bolig-kvarterer ligger mellem vejene i lag uden på den historiske bykerne. Spredt i byen ligger grønne ”oaser” med små søer og regnvandsbassiner, og ved aktivitetsområdet ved skolen og Røddinghus åbner byen sig mod landbrugslandet og en slugt.

I byen ligger Sødalskolen, som består af to afdelinger i henholdsvis Rødding og Løvel. Sødalskolen i Rødding tilbyder 0. til 9. klassetrin. Rødding har desuden Sødal Børnehus, som er en nybygget kombineret børnehave og vuggestue.

Byens erhvervsliv består blandt af LokalBrugsen, automekanikere, tømrere, entrepenører, frisører og en detail- og engrosblomsterbutik.

Rødding sø 
Rødding Sø ligger ved Rødding og er en genskabt sø med 21 hektar vandareal og 12 hektar enge. Søen blev afvandet i perioden 1878‑1915. Fra 1947 har søen været detaildrænet og kultiveret med pumpestation til korndyrkning, men med problemer på grund af ustabile bundforhold. I 2004 blev søen genskabt som en del Vandmiljøplan II-projekt med kvælstoffjernelse. Prisen var 14,5 mio. kr. (2004).

Kilder 

Byer i Viborg Kommune